Ragnheiður Elín Árnadóttir , iðnaðar - og viðskiptaráðherra , kallar eftir því að samstarf Íslands og Bandaríkjanna verði aukið . Þetta kom fram í framsögu hennar á hádegisverðarfundi AMÍS um TTIP fríverslunarsamninginn á milli Bandaríkjanna og Evrópusambandsins . „ Það er stefna þessarar ríkisstjórnar að auka viðskiptasamband Íslands við Bandaríkin , " segir Ragnheiður Elín . Hún óskaði eftir því að hver sem niðurstaða TTIP viðræðnanna yrði myndu Bandaríkin leitast við að gera fríverslunarsamning við Íslendinga . „ Það myndi senda sterk skilaboð ef Bandaríkin myndu gera fríverslunarsamning við langvarandi bandamann og vinaþjóð eins og Íslendinga , “ segir Ragnheiður Elín . Reglur um merkingar þungar í vöfum Ragnheiður Elín fjallaði jafnframt um þreifingar Costco verslunarrisans hér á landi og gerði reglur um merkingar að matvælum að umtalsefni sínu . Samkvæmt reglur um merkingar á matvælum , sem eru komnar frá Evrópusambandinu , þurfa íslenskir innflytjendur á matvælum frá Bandaríkjunum nú að merkja hverja einustu vöru með límmiðum sem uppfylla skilyrði reglanna , t.a.m. með nákvæmri innihaldslýsingu í hverjum 100g vörunnar . Það sé bæði kostnaðarsamt og tímafrekt . Hún segir reglurnar vera fráhrindandi fyrir erlend verslunarfyrirtæki eins og Costco . Hún segist jafnframt hafa tekið eftir því að reglunum sé misjafnlega framfylgt , eftir því hvort vörurnar séu frá Bandaríkjunum , Evrópu eða Íslandi . Nefndi hún sem dæmi að hún hafi verið í íslenskri matvöruverslun fyrir skemmstu þar sem hún skoðaði innihaldslýsingu á Íslensku múslíi . „ Á innihaldslýsingunni stóð : „ Múslí . Gott með súrmjólk eða jógúrt . " Það er undarlegt hvernig þessi vara slapp í gegnum nálarauga eftirlitsmannsins , " segir Ragnheiður Elín .